《江城子（梅花）》
宋代·刘光祖

十分雪意却成霜。暮云黄。月微茫。只有梅花，依旧吐幽芳。还喜茫边春信漏，疏影下，觅浮香。才清端是紫薇郎。别鹓行。忆宫墙。夜半胡为，人与月交相。君合召归吾老矣，月随去，照西厢。

作者简介：刘光祖[公元一一四二年至一二二二年]字德修，简州阳安人。生于宋高宗绍兴十二年，卒于宋宁宗嘉定十五年，年八十一岁，登进士第。除剑南东川节度推官。